Scuppetta d'assàuto

Na Scuppetta d'assàuto (pure fucile d'assalto, comme 'ntaliano) è na scuppetta automateca a ffuoco selettevo, ca cammera mmunizione 'e putere ntermedia.

 Storia 

 Rrìggine 
'A genesi d''a scuppetta d'assàuto è longa e ccumpressa, ammiscannose cu cchella d''a nasceta 'e ll'arme semi-automateche p''a fantarìa. Ô nnizio d''o Noveciento se cummenzaje a ppenzà a na nova generazzione d'arme 'a fuoco nnividuale, destinate a rrimpiazzà 'e scuppette a azzione manuale e mmunizione nfumme trasute dinto pruduzione dinto ll'anne ottanta d''o XIX seculo. mParticulare alcune Generale-prugettiste (comme 'o taliano Rigotti) penzavano ca fosse nnespenzabbile dutà 'e fantarìe 'e na scuppetta semiautomateco, dutato 'e capacetà seletteva ('o protutipo Cei-Rigotti, presentato dint''o 1900 e mmudifecato varie vote nsino ô 1911, nun funzionaje maje adeguatamente), tramente ate se occupavano 'e custruì d''e metragliatrice ca  putesseno essere mpiegate comme na scuppetta (mparticulare se pienze a Llouis Chauchat, ca definètte 'a criazione sua, nun "metragliatrice lèggia", bensì "Scuppetta metragliatore").

Durante chesto prucesso fuje nutato ca 'e nurmale cartucce 'n auso dinto Auropa erano truoppo putiente e cca ll'arme automateche ca riascivano a mpiegarle erano pesante assaje; mparticulare l'erano 'e calibre "standard" comme l'8 × 50 mm R Mannlicher austro-ungareco, 'o 7,62 × 54 mm R russo, 'o 7,92 × 57 mm Mauser turesco, 'o 7,5 × 54 mm MAS franzese e 'o 7,7 × 56 mm R vretanneco. Meglio jevano 'e ccose p''e meno putiente nfra 'e mmunizione "putiente", mparticulare p''o 6,5 × 52 mm Carcano Taliano; chesto cartuccio, suprattutto dint''a versione deputenziata p''e metragliatrice leggie, era grossomodo analoga pe pputere ê mmunizione "ntermedie", ca addeventano standard p''e "vere" scuppette d'assàuto.

'A Russia, pure sfruttanno 'o granne quantitatevo 'e mmunizione 6,5 mm giappunise catturate dâ cavallarìa rossa dint''o 1905 (uerra russo-giapponese), arrivaje a ccrià n'arma ca, pure nun definibbile a ttutte ll'effiette comme vera primma scuppetta d'assàuto, ne ncurpurava bona parte d''e caratteristeche, dô fuoco selettevo ô granne carrecatore scullabbile (ca nun era presente dint''e primme vversione d''o Cei-Rigotti); oltretutto cu nu princìpio, muderno assaje, 'e curto rinculo a otturatore nchiuso. Se trattava d''o Fedorov Avtomat (pe rrusso: Автомат Фёдорова), prugettato dint''o cuorso d''o 1915 dô ngegniere Vladimir Grigor'evic Fyodorov e trasuto dinto servizio 'n piccerelle serie dinto ll'eserceto mperiale russo dô 1916: isso, prudotto dinto piccerella seria nsino ô 1924, cunchiuduto onorevolmente 'o proprio servizio dint''a secunna uerra munniale, quanno vene mpiegato 'a ll'aunità d'èlite dinto Finlannia e presso Leningrado, nsino a ll'esaurimiento d''e mmunizione.

 'E primme scuppette d'assàuto 
miniatura|'O SturmGewehr-44, 'a primma vere scuppetta d'assàuto, sveluppato dê turiesche durante 'a 2ª uerra munniale.
Durante 'a secunna uerra munniale, 'e turiesche aroppo 'a Maschinenpistole (pistola automateca) MP40, avevano sveluppato na nova arma, l'MP-44 dê caratteristeche 'nusuale. Nfatte essa era cchiù simile a na scuppetta ca nun a na pistola e ausava na munizione "ntermedia" (meno putente dê calibre ordinarie 'a scuppetta, ma cchiù putente dê calibre 'a pistola 'e ll'èbbreca). Testata ncopp''o campo 'e vattaglia, essa ncuntraje n'ampio favore ntra 'e truppe. Adolf Hitler 'a renummenaje "SturmGewehr-44" (dô turesco "Sturm" = assàuto e "Gewehr" = scuppetta), o StG-44, pe ddefferenziarla dê pistole metragliatrice turesche quale l'MP40 e ne appruvaje 'a pruduzzione 'e massa.

 Vvoce currelate 

 Arma
 Arma 'a fuoco
 Arma automateca
 Bullpup
 Scuppetta
 Scuppetta mitragliatore
 Raffica a ventaglio
Categurìa:Arma
Categurìa:Uerra
Categurìa:Militare
Categurìa:Storia